7. ANATOMIA E SISTEMIT TË TRETJES 


(SYSTEMA DIGESTORIUM) 


TË DHËNA TË PËRGJITHSHME 
MBI SISTEMIN TRETËS 


Sistemi i tretjes është i përbërë nga organe 
gypore, mukozomuskulore, të lidhura ndër- 
mjet, dhe dy organeve parenkimatoze, mëlçia 
(hepar) dhe pankreasi (pancreas). 

Funksionet kryesore të këtij sistemi janë: 
tretja e ushqimit, resorbimi i materieve të tre- 
tura dhe largimi i materieve të patretura dhe të 
panevojshme. 

Sistemi i tretjes fillon me hapjen e gojës 
(rima oris) dhe mbaron me vrimën anale 
(anus). 

Ky system përbëhet nga: 

- zgavra gojës (cavum oris), 

- fyti (pharynx), 

- kapërcelli (oesophagus), 

- lukthi (gaster, ventriculus), 

- zorra e hollë (intestinum tenue) dhe 

- zorra e trashë (intestinum crassum). 


ZGAVRA E GOJËS (CAVUM ORIS) 


Paraqet pjesën fillestare, të zgjeruar, të 
sistemit të tretjes. Merr pjesë në përpunimin 
mekanik të ushqimit dhe gëlltitjen, në artiku- 
limin e zërit, në respiracion si dhe në këtë 
hapësirë gjendet shqisa e shijes. 

Zgavra e gojës ka dy hapje, edhe atë: të 
përparmen ose hapja e gojës (rima oris) dhe të 
pasmen ose ngushtica e fytit (isthmus faucium). 

Zgavra e gojës me anë të harqeve dhëm- 
bore dhe gingivës, ndahet në dy pjesë: para- 
dhoma (vestibulum oris) dhe zgavra e vërtetë e 
gojës (cavum oris proprium). 

Vestibulum oris nga jashtë kufizohet me 
buzët (labia oris) dhe faqet (buccae), ndërsa 
nga brenda me harqet dhëmbore dhe gingivat. 

Fig. 7.1. Organet e sistemit tretës. 1. Cavum oris, 2. 
Glandulae salivariae majores, 3. Oesophagus, 4. Hepar, 5. 
Pancreas, 6. Colon transversum, 7. Colon ascendens, 8. 
Ileum, 9. Caecum, 10. Appendix vermiformis, 11. Pharynx, 
12. Gaster (ventriculus), 13. Duodenum, 14. Colon desce- 
ndens, 15. Ileum, 16. Colon sigmoideum, 17. Rectum. 


Zgavra e gojës përbëhet prej katër mureve: 
muri i sipërm, i cili përbëhet prej qiellzës (pa- 
latum), muret anësore, të cilat i përbëjnë faqet 
(buccae), dhe muri i poshtëm, të cilin e për- 
bëjnë gjuha (lingua), dhe muskujt e dyshemesë 
së zgavrës së gojës. 

Goja nëpërmjet të isthmus faucium komu- 
nikon me fytin (pharynx). 


DHËMBËT (DENTES) 


Dhëmbët paraqesin organe të bardha dhe 
të forta, të cilat shërbejnë për copëtimin meka- 
nik të ushqimit dhe për artikulimin e fjalëve. 

Fig. 7.2. Cavitas oris. 1. Palatum durum, 2. Palatum molle, 3. 
Tonsilla palatina, 4. Uvula palatina, 5. Labium superius, 6. Dens 
incisivus 1, 7. Isthmus faucium, 8. Dorsum linguae, 9. Labium 
inferius, 10. Vestibulum oris, 11. Rima oris, 12. Cavitas oris propria, 
13. Pars oralis pharyngis. 


Dhëmbët i ndajmë në dhëmbë të qumë- 
shtit (dentes decidui) dhe të përhershëm (den- 
tes permanentes). Dhëmbët e qumështit janë 
njëzet (20) dhe dalin ndërmjet muajit të gja- 
shtë dhe të nëntë të jetës. Të përhershëm janë 
tridhjetë e dy (32) dhe dalin në periudhën 6-18 
vjeçare të jetës. Dhëmbët janë të vendosur me 
rrënjët e tyre ne alveolat e nofullës së sipërme 
dhe të poshtme, duke i formuar harqet e dhëm- 
bëve (arcus dentalis superior et inferior). 

Çdo hark përbëhet nga 16 dhëmbë, të cilët 
ndahen në: 4 dhëmbë prerës (dentesincisivi), 2 
dhëmbë të syrit (dentes canini), 4 paradhëm- 
ballë (dentes premolares) dhe 6 dhëmballë (de- 
ntes molares). Te çdo dhëmb dallojmë: rrënjën 
(radix), qafën (cervix) dhe kurorën (corona 
dentis). Çdo dhëmb është i ndërtuar nga subs- 
tanca themelore ashtërore e quajtur dentin. 
Dentini i kurorës është i mbështjellë me zmallt, 
ndërsa qafa dhe rrënja e dhëmbit me cement. 


GJUHA (LINGUA) 


Gjuha është organ muskulor, i mbuluar me 
mukozë, i cili merr pjesë në ndërtimin e dyshe- 

mesë së zgavrës së gojës (cavum oris). Merr 
pjesë në përzierjen e ushqimit, gëlltitjen dhe 
përcjelljen e ushqimit deri në pharynx. Gjitha- 
shtu merr pjesë në fonacion dhe njëkohësisht 
paraqet edhe organin e shijes. 

Te gjuha dallojmë tre pjesë: majën (apex), 
trupin (corpus) dhe rrënjën (radix). Në muko- 
zën e pjesës së sipërme të gjuhës dallojmë pa- 
pillat e gjuhës (papillae linguales), të cilat nda- 
hen në: papillae fungiformes, foliatae, vallatae, 
filiformes, conicae et circumvalatae. 

Muskujt e gjuhës ndahen në muskuj të 
vërtetë të gjuhës (të brendshëm), të cilët 
fillojnë dhe mbarojnë në gjuhë, dhe muskuj 
skeletor të gjuhës (të jashtëm), të cilët fillojnë 
nga kockat përreth dhe përfundojnë në gjuhë. 


Fig. 7.3. Dhëmbët (dentes). A. Arcus dentalis superior. 1. 
Maxilla, proc. palatinus, 2. Os palatinum, lamina horizo- 
ntalis, 3. Dentes incisivi, 4. Dens caninus, 5. Dentes pre- 
molares, 6. Dentes molares, B. Arcus dentalis inferior. 1. 
Dens molaris III, 2. Dens molaris II, 3. Dens molaris I, 4. De- 
ns premolaris Il, 5. Dens premolaris 1, 6. Dens caninus, 7. 
Dens incisivus lateralis, 8. Dens incisivus medialis, 9. Fora- 
men mentale, a. pamje orale, b. vestibulare, c. distale, d. 
mesiale. 


Fig. 7.4. Ndërtimi i dhëmbit. 1. Corona dentis, 2. Cervix 
dentis, 3. Radix dentis, 4. Fnamelum, 5. Dentinum, 6. 
Cavitas dentis, pulpa dentis, 7. Cementum, 8. Canalis 
radixis dentis, pulpa radicularis. 


Në hapësirën e gojës gjenden gjëndra pë- 
shtymore të vogla dhe të mëdha. Paraqesin gjë- 
ndra ekzokrine dhe tajojnë sekretin e tyre, 
pështymën (saliva) në hapësirën e gojës. 

Gjëndrat ndihmojnë në njomjen dhe për- 
punimin kimik, fillestar të ushqimit. Në gjënd- 
rat e vogla bëjnë pjesë: glandulae labiales, buc- 
cales, linguales, palatinae. Në gjëndrat e mëdha 
bëjnë pjesë: 

- glandula parotis, e cila është gjëndra më 
e madhe pështymore, me peshë 30 gram. Sipas 
karakterit të sekrecionit paraqet gjëndër sero- 
ze dhe ka strukturë lobulare. 

- glandula submandibularis, paraqet gjë- 
ndër me ndërtim tubuloalveolar dhe sipas se- 
krecionit është gjëndër e përzier, seromukoze. 

- glandula sublingualis, është më e vogla 
nga tjerat. Ka ndërtim tubuloalveolar dhe për 
nga sekrecioni është gjëndër e tipit mukoz. 


FYTI (PHARYNX) 


Fyti është organ i përbashkët i sistemit të 
frymëmarrjes dhe digjestiv. Është i gjatë 12-14 
cm, dhe ka formë tubi muskulor. 

Shtrihet prej bazës së kafkës deri te rruaza 
VI cervikale, i vendosur pjesërisht në kokë dhe 
pjesërisht në qafë. Duke shkuar prej lart-po- 
shtë faringu është i vendosur prapa zgavrës së 
hundës, zgavrës së gojës dhe laringut, ndërsa 
para pjesës qafore të shtyllës kurrizore. 

Muri i faringut duke shkuar prej thellësisë 
në sipërfaqe, përbëhet prej: tunica mucosa, mu- 
scularis et adventitia. Shtresën muskulore e pë- 
rbëjnë muskujt cirkular (muskujt shtërngues 
të faringut) dhe muskujt longitudinal. 

Pharynx ka tre kate, edhe atë: 

- kati i hundës (pars nasalis), komunikon 
me hundën nëpërmjet hoaneve, ndërsa me veshin 
e mesëm nëpërmjet tuba auditiva (kanalit të Eus- 
tahut): 

- kati i gojës (pars oralis), komunikon me 
gojën me ndihmën e ngushticës së fytit (isthmus 
faucium): 

- kati i gurmazit (pars laryngea), komu- 
nikon me gurmazin me ndihmën e aditus laryngis. 


Fig. 7.5. Gjuha (lingua). 1. Papilla vallatae, 2. Papillae foliatae, 3. Pa- 
pillae fungiformes, 4. Papillae filiformes, 5. Tonsilla palatina, 6. Ra- 
dix linguae, 7. Sulcus terminalis, 8. Papillae conicae, 9. Dorsum lin- 
gua (corpus), 10. Sulcus medianus, 11. Margo linguae, 12. Apex lin- 
guae, 13. Zonë e inervuar nga: n. vagus, 14. N. glossopharyngeus, 
15. N. lingualis. Zonat e shijes, a. e hidhur, b. e thartë, c. e njelmët, d. 
e ëmbël (Shiko kapitullin 111) 


Anatomia e njeriut 


Fig. 7.6. Fyti (pharynx). 1. Septum nasi, 2. Vestibulum nasi, 3. Maxilla, 4. Cavum oris, 5. Corpus linguae, 6. Vestibulum oris, 7. Uvula palatina, 
8. Tonsilla palatina, 9. Radix linguae, 10. Epiglottis, 11. Aditus laryngis, 12. Cartilago thyroidea, 13. Plica vocalis, 14. Trachea, 15. Sella tur- 
cica, 16, sinus sphenoidalis, 17. Ostium pharyngeum tubae auditivae, 18. Pars nasalis pharyngis (epipharynx), 19. Pars oralis pharyngis (me- 
sopharynx), 20 Pars laryngea pharyngis (hypopharynx), 21. Oesophagus, 22. Canalis vertebralis. “ Vendi për coniotomy dhe tracheotomy. 


KAPËRCELLI (OESOPHAGUS) 


Fzofagu paraqet organ gypor, muskulor 
me gjatësi prej afërsisht 25 cm, i cili përcjell 
ushqimin për në lukth. Vendoset midis faringut 
dhe lukthit, edhe atë nga niveli i unazës së VI 
cervikale deri në nivelin e unazës së XII 
torakale. 

Duke shkuar prej lart-poshtë ai kalon para 
shtyllës kurrizore, së pari në qafë, dhe pastaj 
në pjesën e prapme të medaistinumit, në kafa- 
zin e kraharorit. Kafazin e kraharorit e lëshon 


duke kaluar në hapjen ezofageale të diafrag- 
mës (hiatus oesophageus). 

Te ezofagu dallojmë tri ngushtica: e para 
në nivlel të cartilago cricoidea të laringut, e 
dyta në vendin ku kryqëzohet me aortën dhe e 
treta në vendin e depërtimit në diafragmë, te 
hiatus oesophageus. 

Në qafë ezofagu përpara është në raport 
me trakenë, prapa me trupat e rruazave cervi- 
kale, ndërsa anash me a. carotis communis, V. 
jugularis interna, n. vagus dhe me lobet e 
gjëndrës tiroide. 

Fig. 7.7. Kapërcelli (oesophagus). Pamje ventrale dhe 
laterale e djathtë. 1. Trachea, 2. Arcus aortae, 3. Oeso- 
phagus, pars cervicalis, 4. Oesophagus, pars thoracica, 5. 
Oesophagus, pars abdominalis, 6. Diaphragma, 7. Pars 
thoracica aortae, 8. Glandula thyroidea, lobus dexter. 


Në kraharor ezofagu është në raport me 
pleurën mediastinale nga anash, ndërsa prapa 
dhe në të majtë me ductus thoracicus dhe me 
bronkun e majtë. 


ZGAVRA E BARKUT (CAVITAS 
ABDOMINALIS) 


Zgavra e barkut gjendet ndërmjet zgavrës 
së kraharorit (cavitas thoracis) dhe zgavrës së 
komblikut (cavitas pelvis). Zgavra e barkut 
ndahet me anë të diafragmës nga zgavra e 
kraharorit, ndërsa me zgavrën pelvike komu- 
nikon nëpërmjet hapjes së sipërme të saj (ape- 
rtura pelvis superior). 

Zgavra e barkut ndahet në zgavrën e mesit 
(cavitas peritonealis) dhe në hapësirën jashtë- 
mesore (spatium extraperitoneale). 

Hapësira peritoneale e përfshinë pjesën 
më të madhe të zgavrës abdominale, ndërsa 
hapësira retroperitoneale është hapësirë e 
ngushtë ndërmjet murit të prapmë të 
abdomenit dhe hapësirës peritoneale. 

Mesa (peritoneum) është një cipë seroze e 
hollë dhe e lëmuar, e cila përveç mureve të 
zgavrës së barkut dhe të legenit, i vesh pjesë- 
risht ose në tërësi edhe organet e tyre. 

Peritoneumi përbëhet prej fletës murore 
(peritoneum parietale) dhe fletës përbrendë- 
sore (peritoneum viscerale), ndërmjet të cilave 
gjendet zgavra e mesit (cavitas peritonealis). 

Organet e barkut në raport ndaj peritone- 
umit dhe zgavrës së tij peritoneale ndahen në: 
organe brendamesore (intraperitoneale), organe 
parësore prapamesore (retroperitoneale primare) 
dhe organe dytësore prapmesore (sekondare re- 
troperitoneale). 

Fig. 7.8. Cavitas peritonealis. 1. Diaphragma, 2. Hepar, 3. 
Bursa omentalis, 4. Cavitas peritonealis, 5. Duodenum, 6. 
Colon transversum, 7. Jejunum, 8. Omentum majus, 9. 
Colon sigmoideum, 10. Ileum, 11. Rectum, 12. Oesophagus, 
13. Pancreas. 

Fig. 7.9. Lukthi (gaster). Pamje ventrale dhe pamje e 
brendshme. 1. Oesophagus, pars abdominalis, 2. Incisura 
cardialis, 3. Curvatura minor, 4. Incisura angularis, 5. 
Duodenum, pars superior, 6. Duodenum, pars descendens, 
7. Pylorus, 8. Fundus gastricus, 9. Corpus gastricum, 10. 
Curvatura major. 


Në organe intraperitoneale bëjnë pjesë: 
lukthi, pjesa e sipërme e duodenumit, jejuno- 
ileumi, mëlçia, shpretka dhe disa pjesë së zo- 
rrës së trashë (caecum, colon transversum et 
sigmoideum). Këto organe gjenden në zgavrën 
peritoneale të barkut, të veshur krejtësisht me 
peritoneum visceral dhe janë të lëvizshme. 

Në organe primare retroperitoneale bëjnë 
pjesë: veshkat, gjëndrat mbiveshkore, ureterët, 
enët e mëdha të gjakut, enët limfatike dhe ner- 
vat e barkut. Këto organe prej fillimit të zhvilli- 
mit embrional të tyre gjenden në hapësirën pe- 
ritoneale. 

Në organe sekondare retroperitoneale bë- 
jnë pjesë: pankreasi, 2) 3 e poshtme e duode- 
numit, colon ascendens, colon descendens. 
Këto organe janë të palëvizshme, sepse janë të 

fiksuara për murin e pasmë të barkut me anë 
të fashës së Tolat-it. 


LUKTHI (GASTER, VENTRICU- 
LUS) 


Është segmenti më i gjerë i tubit digjestiv, i 
vendosur midis ezofagut dhe zorrës së hollë. 
Lukthi apo stomaku, gjendet në kavitetin abdo- 
minal, menjëherë nën diafragmë, i vendosur në 
pjesën më të madhe të tij, në hipokondrin e 
majtë dhe në epigastrium. 

Lukthi paraqet organ intraperitoneal, dhe 
në të fillon tretja e ushqimit nën ndikim të aci- 
dit klorhidrik dhe pepsinës. 

Te lukthi dallojmë pjesën vertikale, e cila 
përbëhet prej kardies (pars cardiaca), fundi i 
lukthit (fundus gastricus) ventricularis) dhe tru- 
pit (corpus gastricus) ventricularis), dhe pjesën 
horizontale (pars pylorica). 


Fig. 7.10. Zorra dymbëdhjetëgishtore (duodenum). Pamje 
ventrale dhe pamje e brendshme. 1. Gaster, pars pylorica, 2. 
Pylorus, 3. Duodenum, ampulla (bulbus), 4. Duodenum, 
pars superior, 5. Duodenum, pars descendent, 6. Duode- 
num, pars horizontalis, 7. Duodenum, pars ascendens, 8. 
Jejunum. 9. Papilla duodeni major (Papilla VATER). 

Fig. 7.11. Zorra e hollë (intestinum tenue). Ndërtimi histologjik. 1. Mesenterium, 2. Tunica serosa, 3. Tunica muscularis, 4. 


Tela submucosa, 5. Tunica mucosa. A. villi intestinales. 


Lukthi ka dy faqe, edhe atë: të përparmen 
(paries anterior), me anë të së cilës është në 
raport me murin e përparmë të kraharorit dhe 
të barkut, dhe faqen e pasme (paries posterior), 
me anë të së cilës ka raport me shpretkën, 
veshkën e majtë, gjëndrën mbiveshkore të 
majtë dhe pankreasin. Djathtas ka raport me 
mëlçinë, poshtë me colon transversum dhe 
majtas me shpretkën. 

Lukthi ka edhe dy buzë: buza e djathtë, 
konkave (curvatura ventriculi minor) dhe buza 
e majtë konvekse (curvatura ventriculi major). 

Te lukthi dallojmë edhe vrimën zemërore 
(ostium cardiacum), e cila paraqet hyrjen e 
ezofagut në lukth, dhe vrima derëruajtore 
(ostium pyloricum), i përgjigjet vrimës dalëse 
të lukthit, me anë të së cilës komunikon me 
duodenumin. 

Marrëdhëniet skeletotopike të lukthit për- 
caktohen në raport me skeletin e kafazit të 
kraharorit dhe të shtyllës kurrizore. Në raport 
me skeletin e kafazit të kraharorit shtrihet prej 
nivelit të brinjës së V të majtë, e cila i përgjigjet 
pikës më të lart të fundusit të lukthit, deri te 
skaji i përparmë i kërcës së brinjës IX të majtë, 
ku projektohet pika më e ulët e antrum pylo- 
ricum. Në raport me shtyllën kurrizore lukthi 
projektohet prej rruazës X ose XI torakale deri 
te rruaza e I ose II lumbale. 

Lukthi ka tri shtresa edhe atë: e brend- 
shme (tunica mucosa), e cila ka epitel cilindrik, 
e mesme (tunica muscularis), e cila ka fije mus- 

kulore cirkulare dhe lognitudinale, dhe shtresa 
e jashtme (tunica serosa), e cila paraqet fletën 
viscerale të peritoneumit. 

Imervimi i lukthit vjen nga plexus gastricus, 
i cili është gërshetim eferent i plexus coeliacus. 
Plexus gastricus formohet nga n. vagus dhe prej 
fijeve simpatike aferente dhe eferente, që i për- 
gjigjen segmenteve Thë-Th9 të palcës kurrizore. 


ZORRA E HOLLË (INTESTINUM 
TENNUE) 


Zorra e hollë paraqet pjesën më të gjatë të 
sistemit digjestiv, e cila shtrihet prej pilorit 
deri te ostium valvae ileocaecale. Është e gjatë 
rreth 6-7 m, dhe përbëhet prej tri pjesëve: zor- 
rës dymbëdhjetëgishtore (duodenum), zorrës së 
zbrazët (jejunum) dhe zorrës çapokore (ileum). 

Duodenumi në pjesën më të madhe është i 
palëvizshëm, ndërsa jejunumi dhe ileumi janë 
plotësisht të lëvizshëm. Në zorrën e hollë bëhet 
digjestioni dhe resorbimi i materieve ushqyese. 


ZORRA DYMBËDHJETËGISHTORE (DUO- 
DENUM) 


Duodenumi paraqet pjesën fillestare, më të 
shkurtër dhe më të gjerë të zorrës së hollë, e ci- 
la shtrihet prej pilorusit deri te lakesa dymbë- 
dhjetëgishtohollore (flexura duodenojejunalis). 

Ka gjatësi rreth 25-30 cm. dhe ka funksione të 
rëndësishme, edhe atë përveç digjestionit veti- 
ak (saccus entericus), në të derdhet bila dhe 
lëngu pankreatik. 

Duodenumi është i palëvizshëm, i ngjason 
patkoit, me konkavitetin e kthyer në të majtë 
(ku është e vendosur koka e pankreasit), dhe 
përbëhet prej këtyre pjesëve: pars superior 
duodeni, pars descendens, pars horizontalis 
inferior, dhe pars ascendens duodeni. Ndërmjet 
pars superior dhe pars descendens gjendet 
flexura duodeni superior, ndërmjet pars 
descendens dhe pars horizontalis inferior 
gjendet flexura duodeni inferior, dhe në kalimin 
e duodenumit në jejunum gjendet flexura duo- 
denojejunalis. 

Duodenumi, sa i përket marrëdhënieve ske- 
letotopike, gjendet në nivel të rruazave I-I11 
lumbale. Sa i përket marrëdhënieve sintopike, 
pars superior duodeni është në raport me 
mëlçinë, pars descendens me veshkën e djathtë, 
pars horizontalis inferior përpara ka raport me 
a. et v. mesenterica superior, nga prapa me a. 
abdominalis et v. cava inferior, ndërsa nga 
poshtë me ansat intestinale. 

Në duodenum, pankreasi e derdh lëngun 
pankreatik, nëpërmjet të dy kanaleve, ductus 
pancreaticus dhe ductus accessorius, si dhe 
hepari nëpërmjet të ductus choledocus. Ductus 
pancreaticus dhe ductus choledocus hapen në 
nivel të papilla duodeni major, ndërsa ductus 
pancreaticus accessorius në nivel të papilla 
duodeni minor. Këto sekrete (lëngje) marrin 
pjesën në digjestionin e yndyrave, proteinave 
dhe karbohidrateve. 

Duke shkuar prej brendie në sipërfaqe, te 
duodenumi i dallojmë këto shtresa: tunica 
mucosa (në të cilën gjenden glanduale 
intestinales, plicae duodeni dhe villi intesti- 
nales), tunica submucosa, tunica muscularis 
(është i përbërë prej shtresës së jashtme, gjatë- 
sore - stratum longitudinale dhe të brendshme, 
rrethore - stratum circulare) dhe tunica serosa 
(të cilën e formon peritoneumi visceral, i cili e 
mbështjell faqen e përparme, ndërsa në faqen 
e pasme fiksohet në peritoneumin parietal të 
murit të pasmë të barkut me fashën e Toldt-it). 

Fig. 7.12. Zorrët e holla (intestinum tenue). 1. Jejunum, 2. 
Ileum, 3. Colon transversum, 4. Colon ascendens, Caecum. 


ZORRA E ZBRAZËT (JEJUNUM) 


Zorra e zbrazët (jejunumi) paraqet pjesën 
e mesme dhe të lëvizshme të zorrës së hollë. 
Është vazhdimësi e duodenumit prej te flexura 
duodenojejunalis, ndërsa kalon në ileum pa 
kufij të qartë. 

Jejunumi përbën 2) 5 e sipërme të pjesës 
mezenteriale të zorrës së hollë, është e gjatë 
rreth 2.5 m. Ansat e jejunumit janë të vendo- 
sura horizontalisht, dhe në pjesën më të madhe 
janë të lokalizuar në gjysmën e majtë të katit 
nënmezokolik të hapësirës peritoneale. 

Sa i përket ndërtimit të murit të jejunumit 
është gati i njëjtë me atë të duodenumit, veç 
dallon se këtu nuk ka gjëndra duodenale, dhe 
ka më shumë pushla zorrore (villi intestinales). 
Jejunumi ka aftësi të madhe në resorbimin e 
materieve ushqyese. 


ZORRA ÇAPOKORE (ILEUM) 


lleumi paraqet pjesën përfundimtare, të 
lëvizshme dhe më të gjatë të zorrës së hollë. 
Paraqet vazhdimësi të jejunumit dhe shkon 
deri te cekumi (pjesa fillestare e zorrës së 
trashë). Është e gjatë rreth 4 m, dhe ansat e 
ileumit janë të vendosura vertikalisht, edhe atë 
në gjysmën e djathtë të katit nënmezokolik të 

hapësirës peritoneale. Numri i villi intestinales 
është i reduktuar, për atë edhe resorbimi i 
materieve ushqyese është më i dobët në 
krahasim me jejunumin. Vendi ku ileumi kalon 
në pjesën fillestare të zorrës së trashë quhet 
ostium ileocecale. 


ZORRA E TRASHË (INTESTINUM 
CRASSUM) 


Zorra e trashë paraqet pjesën përfun- 
dimtare të kanalit digjestiv, i vendosur në mes 
ostium valvae ileocecalis dhe anusit. 

Zorra e trashë me pjesën më të madhe 
shtrihet në katin nënmezokolik të zgavrës 
peritoneale, kurse pjesa përfundimtare e saj, 
rektumi, në pelvis minor 

Gjatësia e zorrës së trashë është rreth 1.5- 
2 m, me kalibër më të madh në cekum (8-9 
cm.). Kjo pjesë e sistemit digjestiv merr pjesë 
në resorbimin e lëngjeve dhe elektroliteve. Da- 
llohet prej zorrës së hollë jo vetëm për nga 
volumi dhe funksioni, por edhe sipas karakteri- 
stikave të jashtme. Në sipërfaqen e jashtme 
dallojmë disa veçori: shiritat gjatësor (taenie 
coli), fryerjet e qarkjes (haustra coli), shtesat 
rizore (appendices epiploicae). 


Zorra e trashë përbëhet prej tre pjesëve: 
zorra e verbër (caecum), zorra qarkjesore (co- 
lon) dhe zorra e drejtë (rectum). 


ZORRA E VERBËR (CAFCUM) 


Paraqet pjesën fillestare, të zgjeruar të 
zorrës së trashë. Është e gjatë rreth 6-8 cm, 
dhe në të mbaron zorra e hollë me anë të 
ostium ileocaecalis. 

Zorra e verbër paraqet organ intraperi- 
toneal, i vendosur në katin nënmezokolik të 
hapësirës peritoneale, në fossa iliaca dextra. Në 
pjesën mediale të murit të pasmë të cekumit 
gjendet një shtojcë krimbore (appendix vermi- 
formis), e cila është e gjatë rreth 7-8 cm, kurse 
e gjerë 5-10 mm, dhe gabimisht te popullata 
quhet si “Zorra qorre”. 


ZORRA QARKJESORE (COLON) 


Paraqet pjesën më të gjatë të zorrës së 
trashë, dhe fillon prej cekumit deri te rektumi. 
Është e përbërë prej katër pjesëve, edhe atë: 
koloni ngjitës (colon ascendens), koloni gjerë- 
sor (colon transversum), koloni zbritës (colon 
descendens) dhe koloni sigmoid (colon siglo- 
ideum). 


Fig. 7.13. Zorra e trashë (intestinum crassum). 1. Caecum, 2. Appendix vermiformis, 3. Illeum, 4. Colon ascendens, 5. Flexura 
coli dextra, 6. Colon transversum, 7. Flexura coli sinistra, 8. Taenia libera, 9. Colon descendens, 10. Appendices omentales, 
11. Colon sigmoideum, 12. Rectum, 13. Haustra coli. 

Colon ascendens, paraqet vazhdimësi të 
cekumit, dhe vazhdon me colon transversum 
duke formuar kthesën, flexura coli dextra. 
Shtrihet prej te fossa iliaca dextra dhe vazhdon 
lart deri te faqja e poshtme e mëlçisë (hepar). 
Paraqet organ sekondar retroperitoneal. 

Colon transversum, është i vendosur 
horizontalisht, dhe gjendet në mes flexura coli 
dextra dhe flexura coli sinistra, ku vazhdon me 
colon descendens. Shtrihet prej te faqja e 
poshtme e mëlçisë deri te buza e poshtme e 
shpretkës (lien), dhe është i gjatë rreth 50 cm. 
Paraqet organ intraperitoneal. 

Colon descendens, shtrihet prej te flexura 
coli sinistra deri te colon sigmoideum. Paraqet 
organ sekondar retroperitoneal, dhe është i 
gjatë rreth 25 cm. 

Colon sigmoideum, paraqet pjesën përfu- 
ndimtare të kolonit, e vendosur në mes të co- 
lon sigmoideum dhe rectum. Shtrihet prej te 
fossa iliaca sinistra deri në nivel të unazës së 
tretë sakrale. Lokalizohet në zgavrën pelvike 
në mes të fshikës urinare (vesica urinaria) dhe 
rektumit te meshkujt, ndërsa te femrat në mes 
të mitrës (uterus) dhe rektumit. Paraqet organ 
intraperitoneal, është i gjatë rreth 45 cm. dhei 
ngjason shkronjës “S”. 


ZORRA E DREJTË (RECTUM) 


Paraqet pjesën përfundimtare të organeve 
të tretjes. Gjendet para sakrumit, në pelvis 
minor, dhe shtrihet prej te colon sigmoideum 
deri te vrima anale (anus). 

Është e gjatë rreth 18 cm, dhe në të 
dallojmë: pjesën e sipërmë, të zgjeruar (am- 
pulla recti) dhe pjesën e poshtme të ngushtë 
(canalis analis recti). 

Rreth anusit gjenden dy muskuj rrethorë 
të cilët e mbyllin anusin: m. sphincter ani exte- 
rnus (i ndërtuar nga fije muskulore tërthoro- 
vijore dhe i kontrolluar nga SNQ) dhe m. sphin- 
cter ani internus (i ndërtuar nga fije muskulore 
të lëmuara dhe i kontrolluar nga SNV). 


MËLÇIA (HEPAR) 


Mëlçia (hepar) është gjëndra më e madhe e 
trupit të njeriut (peshon rreth 1500 gram), e 
cila u takon organeve të sistemit të tretjes. 

Mëlçia është e lokalizuar nën diafragmë, në 
katin mbimezokolik të zgavrës peritoneale të 
barkut. Pjesa më e madhe e saj e mbush tërë 
zonën hipokondrike të djathtë, kurse pjesëri- 
sht pjesën e sipërme të epigastriumit dhe një 
pjesë të vogël të zonës hipokondrike të majtë. 

Mëlçia është e mbuluar me kapsulë fibroze 
perivaskulare të fortë, dhe karakteristikat e saj 
janë: vaskularizim të pasur, aftësi për meta- 
bolizim dhe depo të proteinave, yndyrave dhe 
karbohidrateve, të cilat absorbohen nga ana e 
sistemit digjestiv, aftësi për detoksikim dhe 
eliminim të materieve toksike, hormoneve dhe 
barnave: prodhim të bilës, e cila merr pjesë në 
digjestionin e yndyrave, sinteza e faktorëve të 
koagulimit, etj. 

Mëlçia është organ me konsistencë të butë, 
ka ngjyrë të kuqërremtë (kafe), dhe te ajo dallo- 


Fig. 7.14. Mëlçia (hepar). Pamje ventrale dhe dorsale. 1. Lobus hepaticus dexter, facies diaphragmatica, 2. Lobus hepaticus 
sinister, facies diaphragmatica, 3. Diaphragma, 4. Margo inferior, 5. Vesica billiaris, 6. Lig. falciforme, 7. Lobus quadratus, 8. 


Lobus caudatus, 9. V. cava inferior, 10. Porta hepatis. 

dallojmë: 

- faqen e sipërme (facies diaphragma- 
tica), e cila është konvekse, dhe e mbuluar me 
diafragmë. Nëpërmjet të lig. falciforme hepatis 
ndahet në dy lobe, i djathtë dhe i majtë (lobus 
dexter et sinister). 

- faqen e poshtme (facies visceralis), e 
cila është e drejtuar kah organet e zgavrës 
abdominale, me të cilat është në marrëdhënie. 
Me ndihmën e dy brazdave sagjitale dhe një 
transversale, faqja e poshtme ndahet në katër 
lobe: lobus dexter, lobus sinister, lobus qua- 
dratus et lobus qaudatus. Brazda transversale e 
faqes viscerale të heparit paraqet, derën hyrë- 
se të heparit (porta hepatis). Nëpërmjet saj në 
hepar hyjnë: v. portae, a. hepatica propria, dhe 
nervat, ndërsa dalin: ductus hepaticus dexter et 
sinister. 

- buza e poshtme (margo inferior), e 
ndan faqen diafragmale prej asaj viscerale. 

Në ndërtimin e mëlçisë marrin pjesë: mbë- 
shtjellësi seroz, kapsula fibroze perivaskulare, 
lobuluset e heparit, enët e gjakut, limfa, nervat 
dhe enët biliare. Në vaskularizimin e heparit 
marrin pjesë enët funksionale (v. portae hepa- 
tis) dhe nutritive (a. hepatica propria). Nëpër 
hepar kalon rreth 1500 mli min. gjak, dhe 
paraqet një ndër organet viscerale më të vas- 
kularizuara. 

Rrugët biliare janë gypa ekskretorë të mël- 
çisë, me anë të cilave bila (vreri) prej qelizave 
hepatike përçohet deri në duodenum. Rrugët 
biliare kryesore janë: ductus hepaticus dex. et 
sin., të cilat kur bashkohen formojnë ductus 
hepaticus communis. Ductus hepaticus commu- 
nis kur bashkohet me ductus cysticus (i cili del 
prej tëmthit) formojnë ductus choledocus, i cili 
pastaj derdhet në duodenum (papilla Vateri). 

Iervimi i heparit rrjedh nga plexus hepa- 
ticus, i cili paraqet gërshetim eferent të plexus 
coeliacus. 

Në faqen e poshtme të heparit gjendet një 
gropë, e quajtur fossa vesicae felleae, ku ven- 
doset fshika e tëmthit (vesica felleae). Prej saj 
del qypi vreror (ductus cysticus), i cili siç pë- 
rmendëm më lart, së bashku me ductus hepa- 
ticus communis formon ductus choledocus, i cili 
derdh bilën (vrerin) në duodenum. 

Fig. 7.15. Qesja e tëmthit (vesica biliaris). 1. Ductus 
hepaticus dexter, 2. Collum vesicae biliaris, 3. Corpus 
vesicae biliaris, 4. Fundus vesicae biliaris, 5. Ductus 
hepaticus sinister, 6. Ductus cysticus, 7. Ductus choledocus, 
8. Ductus pancreaticus. 


TËRËMISHËZA (PANCREAS) 


Paraqet gjëndër me tajitje të jashtme dhe 
të brendshme (gjëndër ekzokrine dhe endo- 
krine). 

Pjesa ekzokrine e tij tajon lëngun pankre- 
atik alkalin, që nëpërmjet të kanaleve eksk- 
retore (ductus pancreaticus dhe ductus pancre- 
aticus accessorius) derdhet në duodenum, edhe 
atë: ductus pancreaticus derdhet në papilla 
duodeni major, ndërsa ductus pancreaticus 
accessorius në papilla duodeni minor. Ferme- 
ntet e këtij lëngu bëjnë tretjen e karbohidra- 
teve, proteinave dhe të yndyrave. 

Pjesa endokrine e pankreasit përbëhet nga 
ishujt e Langerhans-it, të cilët prodhojnë hor- 
mone që kanë rol esencial në metabolizmin e 
karbohidrateve, edhe atë insulina e ul, ndërsa 
glukagoni e rritë nivelin e sheqerit në gjak. 

Fig. 7.16. Tërëmishëza (pancreas). 1. Duodenum, 2. Ductus 
pancreaticus accessorius, 3. Papilla duodeni minor, 4. 
Papilla duodeni major, 5. Ductus pancreaticus, 6. Caput 
pancreatis, 7. Cauda pancreatis, 8. Corpus pancreatis, 9. 
Proc. uncinatus. 


Pankreasi peshon rreth 70-90 gram, dhe 
ka formën e çekiçit ose shiritit gjatësor, të ven- 
dosur në rrafshin gjerësor. Është i vendosur 
prapa lukthit (gaster), në kthesën e duode- 
numit, ku edhe e derdh lëngun pankreatik. 

Pankreasi është i ngjitur për murin e 
pasmë të abdomenit, edhe atë gati krejtësisht 
është i vendosur në katin mbimezokolik të 
hapësirës peritoneale, dhe paraqet organ 
sekondar retroperitoneal. 

Te pankreasi dallojmë këto pjesë: 

- kokën (caput pancreatis), e cila paraqet 
pjesën e tij të djathtë të zgjeruar, e cila është e 
vendosur në konkavitetin e duodenumit. Nga 
pjesa e poshtme e kokës nis zgjatimi, procesus 
uncinatus: 

- trupi (corpus pancreatis), është pjesa 
qendrore e tij, dhe më e madhe: dhe 

- bishti (cauda pancreatis), i cili paraqet 
pjesën e tij të majtë dhe të ngushtë. 

Te pankreasi dallojmë tri faqe: të për- 
parme, të pasme dhe të poshtmen, dhe tri bu- 
zë: të sipërmen, të përparmen dhe të posht- 
men. 

Pankreasi është shumë i vaskularizuar, po- 
saçërisht pjesa e tij ekzokrine. Vaskularizimi 
rrjedh prej degëve të truncus coeliacus dhe të a. 
mesenterica superior. 

Inervimi vjen nga plexus pancreaticus, të 
cilin e formojnë degët e plexus coeliacus dhe 
plexus mesentericus superior. 


Fig. 7.17. Organet retroperitoneale.1. V. cava inferior, 2. Pa-ncreas, 3. Duodenum, 4. Ren, 5. Gl. suprarenalis, 6. A. et. V. 


mesenterica superior, 7. Ureter, 8. V. mesenterica inferior. 

